ලබන වසරේ පැවැත්වෙන ආසියානු හා පොදු රාජ්‍ය මණ්ඩලීය ක්‍රීඩා උළෙල දෙකෙදී රන් පදක්කමක් දිනා ගන්නා ක්‍රීඩකයාට හෝ ක්‍රීඩිකාවට රුපියල් ලක්ෂ හතළිහක් ර‍ජයෙන් ප්‍රදානය කරන බව ක්‍රීඩා ඇමැති මහින්දානන්ද අලුත්ගමගේ මහතා පවසයි.ආසියානු මට්ටමේ රිදී පදක්කමක් වෙනුවෙන් රුපියල් ලක්ෂ තිහක්ද, ලෝකඩ පදක්කමක් වෙනුවෙන් රුපියල් ලක්ෂ විස්සක්ද වෙන්කරන බව ක්‍රීඩා ඇමැති මහින්දානන්ද අලුත්ගමගේ මහතා ඊයේ ඔලිම්පික් නිවහනේ පැවැති ජයග්‍රාහී ක්‍රීඩක ක්‍රීඩිකාවන්ට රාජ්‍ය මුදල් ප්‍රදානයන් සිදු කරමින් පැවැසීය.‍ආසියානු හා ලෝක මට්ට‍මේ ජයග්‍රහණ ලද ක්‍රීඩක ක්‍රීඩිකාවන් 13ක් හා ඔවුන්ගේ පුහුණුකරුවන්ට රුපියල් කෝටියකට ආසන්න රාජ්‍ය මුදල් ප්‍රදානයක් ඔලිම්පික් නිවහනේ දී සිදු කෙරිණි.රජය මෙලෙස ජයග්‍රහණය ලබන ක්‍රීඩක ක්‍රීඩිකාවන් වෙනුවෙන් විශාල මුදල් ප්‍රමාණයක් පිරිනමන්නේ වසර 2017 ශ්‍රී ලංකාවේ පැවැත්වෙන ආසියානු යොවුන් ක්‍රීඩා උළෙලට හා ලබන වසරේ පැවැත්වෙන ආසියානු හා පොදු රාජ්‍ය මණ්ඩලීය ක්‍රීඩා උළෙලට සහභාගීවන ක්‍රීඩක ක්‍රීඩිකාවන් දිරි ගැන්වීමේ අදහසින් බව ක්‍රීඩා ඇමැති මහින්දානන්ද අලුත්ගමගේ මහතා පැවැසීය.‘ක්‍රීඩාවට ආදරය කරන නායකයෙක් සිටින රටක් ක්‍රීඩාවට සම්බන්ධවන ක්‍රීඩක ක්‍රීඩිකාවන් වාසනාවන්ත පිරිසක් හැටියටයි මා සලකන්නේ.